CELEX: 62011CA0273
Language: et
Date: 2012-09-06 00:00:00
Title: Kohtuasi C-273/11: Euroopa Kohtu (teine koda) 6. septembri 2012 . aasta otsus (Baranya Megyei Bíróság (Ungari) eelotsusetaotlus) — Mecsek-Gabona Kft versus Nemzeti Adó- és Vámhivatal Dél-dunántúli Regionális Adó Főigazgatósága (Käibemaks — Direktiiv 2006/112/EÜ — Artikli 138 lõige 1 — Sellisele ühendusesisesele tehingule maksuvabastuse kohaldamise tingimused, mida iseloomustab soetaja kohustus tagada tema poolt omanikuna käsutatava kauba vedu laadimise hetkest alates — Müüja kohustus tõendada, et kaup on füüsiliselt tarnimiskoha liikmesriigi territooriumilt välja viidud — Soetaja käibemaksukohustuslasena registreerimise numbri kustutamine tagasiulatuvalt)

17.11.2012   
            
            
               ET
            
            
               Euroopa Liidu Teataja
            
            
               C 355/6
            
         Euroopa Kohtu (teine koda) 6. septembri 2012. aasta otsus (Baranya Megyei Bíróság (Ungari) eelotsusetaotlus) — Mecsek-Gabona Kft versus Nemzeti Adó- és Vámhivatal Dél-dunántúli Regionális Adó Főigazgatósága
   (Kohtuasi C-273/11) (1)
   
   (Käibemaks - Direktiiv 2006/112/EÜ - Artikli 138 lõige 1 - Sellisele ühendusesisesele tehingule maksuvabastuse kohaldamise tingimused, mida iseloomustab soetaja kohustus tagada tema poolt omanikuna käsutatava kauba vedu laadimise hetkest alates - Müüja kohustus tõendada, et kaup on füüsiliselt tarnimiskoha liikmesriigi territooriumilt välja viidud - Soetaja käibemaksukohustuslasena registreerimise numbri kustutamine tagasiulatuvalt)
   2012/C 355/09
   Kohtumenetluse keel: ungari
   
      Eelotsusetaotluse esitanud kohus
   
   Baranya Megyei Bíróság
   
      Põhikohtuasja pooled
   
   
      Hageja: Mecsek-Gabona Kft
   
      Kostja: Nemzeti Adó- és Vámhivatal Dél-dunántúli Regionális Adó Főigazgatósága
   
      Ese
   
   Eelotsusetaotlus — Baranya Megyei Bíróság — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1), artikli 138 lõike 1 tõlgendamine — Ühendusesisese kaubatehingu, mida iseloomustab soetaja kohustus tagada tema poolt omanikuna käsutatava kauba vedu laadimise hetkest alates, käibemaksust vabastamise tingimused — Maksukohustuslase kohustus tõendada, et kaup on teise liikmesriiki veetud ja et pärast seda tarnet on kaup tarnimiskoha liikmesriigi territooriumilt füüsiliselt välja viidud.
   
      Resolutsioon
   
   
               1.
            
            
               Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (muudetud nõukogu 7. detsembri 2010. aasta direktiiviga 2010/88/EL) artikli 138 lõiget 1 tuleb tõlgendada nii, et nimetatud sättega ei ole vastuolus see, kui põhikohtuasjas käsitletavatel asjaoludel ei anta müüjale ühendusesisese tarnega seoses õigust maksuvabastusele, kui objektiivsetele asjaoludele tuginedes on tõendatud, et viimane ei täitnud tõendamise osas ette nähtud kohustusi või kui ta teadis või oleks pidanud teadma, et tema tehtud tehing on seotud soetaja poolt toime pandud pettusega ja kui ta ei ole võtnud kõiki võimalikke asjakohaseid meetmeid, et vältida enda osalemist nimetatud pettuses.
            
         
               2.
            
            
               Müüjale ei või keelduda direktiivi 2006/112 (muudetud direktiiviga 2010/88) artikli 138 lõike 1 tähenduses ühendusesisese kaubatarne maksuvabastuse andmisest üksnes seetõttu, et teise liikmesriigi maksuhaldur on kustutanud soetaja käibemaksukohustuslasena registreerimise numbri, mis toimus küll pärast kaubatarne toimumist, kuid jõustus tagasiulatuvalt enne tarne toimumise kuupäeva.
            
         
      (1)  ELT C 269, 10.9.2011.